У нас за апошнія дваццаць гадоў створана такая сістэма, што, за выключэннем падняцця эканомікі, любы загад бяззменнага афіцыйнага лідара можа быць выкананы вокамгненна. Але ўзгадаем: Лукашэнка неаднойчы “загадваў” сваім падначаленым “знайсці Дзіму” — тэлеаператара Змітра Завадскага, лёс якога невядомы ад 7 ліпеня 2000 году. Не знайшлі. Тое ж самае і з Веранікай. І, відаць, мае рацыю мама Веранікі Дыяна Цімафееўна, якая яшчэ некалькі гадоў таму выказала меркаванне, што пры цяперашняй уладзе вынікі расследвання забойства яе дачкі, як і лёс Дзімы Завадскага, наўрад ці стануць вядомыя.